Diari Oficial de la Generalitat Valenciana


Sumari del DOGV 1470, del 25-01-1991 (1991/820066)

ORDRE de 10 de desembre de 1990, de la Conselleria d'Agricultura i Pesca, per la qual es modifica i amplia l'Ordre de 21 de juliol de 1986, per la qual es va aprovar el Reglament de la Denominació d'Origen «València» i el Consell Regulador (DOGV de 13 d'agost de 1986, núm. 416).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/10/(8)/dof/vci/html**

### Dades del document

Número de DOGV
:   1470

Data del DOGV
:   25-01-1991

Secció del DOGV
:   DISPOSICIONS GENERALS

Número del document
:   1991/820066


Data del document
:   10-12-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de desembre de 1990, de la Conselleria d'Agricultura i Pesca, per la qual es modifica i amplia l'Ordre de 21 de juliol de 1986, per la qual es va aprovar el Reglament de la Denominació d'Origen "València" i el Consell Regulador (DOGV de 13 d'agost de 1986, núm. 416).  
La integració d'Espanya a la CEE i l'evolució del sector dels vins de qualitat aconsellen reformar determinats articles de la Denominació d'Origen «València», amb l'objecte de fer possible la protecció de la qualitat i l'adequació de l'àmbit legal a les normes comunitàries.  
Per tot açò i fent ús de les facultats que tinc atribuïdes,  
ORDENE  
Article primer  
Els articles 1r., 4t., 5é., 8é., 10, 15 de l?Ordre de 21 de juliol de 1986, per la qual s'aprova el Reglament de la Denominació d'Origen «València» i el Consell Regulador (DOGV de 13 d'agost de 1986, núm. 416) queden redactats de la següent manera:  
«Article primer  
D'acord amb el que es disposa en la Llei 25/1970, de 2 de desembre, denominada Estatut de la Vinya, del Vi i dels Alcohols, i en el Reglament que la desplega, aprovat pel Decret 835/1972, de 23 de març; tenint en compte el Reial Decret 4107/1982, de 29 de desembre, sobre traspàs de funcions i serveis de l?Estat a la Comunitat Valenciana en matèria d'agricultura i pesca i, igualment, la normativa de la Comunitat Econòmica Europea, en particular, el Reglament (CEE) 823/87 del Consell, pel qual s'estableixen les disposicions particulars relatives als vins de qualitat produïts a regions determinades que, reunint les característiques definides en aquest Reglament, hagen complert en les fases de producció, elaboració i criança els requisits exigits en ell i en la legislació vigent.  
Article quart  
1. La zona de producció emparada per la Denominació d'Origen «València» la constitueixen els terrenys ubicats als termes municipals de la província de València que se citen en l'apartat 2 d'aquest article, que composen les subzones denominades «Alt Túria», «Valentino», «Clariano» i «Moscatell de València», i que el Consell Regulador considere aptes per a la producció de raïms de les varietats que s'indiquen en l'article 5è., amb la qualitat necessària per a produir vins de les característiques específiques dels protegits per la denominació.  
. 2. Els termes que constitueixen les quatre subzones indicades en el paràgraf anterior són:  
Alt Túria: Alpuente, Aras de Alpuente, Chelva, Titaguas, Tuéjar i la Yesa «Valentino» Alborache, Alcublas, Andilla, Bugarra, Buñol, Casinos, Cheste, Chiva,. Chulilla, Domeño, Estivella, Gestalgar, Godelleta, Higueruelas, Llíria, Losa del Obispo, Macastre, Monserrat, Montroy, Pedralba, Real de Montroy, Turís, Vilamarxant i Villar del Arzobispo.  
Moscatell de València: Catadau, Cheste, Chiva, Godelleta, Llombai, Monserrat, Montroy, Real de Montroy i Turís.  
Clariano: Adzaneta de Albaida, Agullent, Albaida, Alfarrasí, Aielo de Malferit, Ayelo de Rugat, Belgida, Bellús, Beniatjar, Benicolet, Benigànim, Bocairent, Bufalí, Castelló de Rugat, Fontanares, la Font de la Figuera, Guadasequies, Llutxent, Moixent, Montaberner, Montesa, Montichelvo, l?Olleria, Ontinyent, Otos, Palomar, Pinet, la Pobla del Duc, Quatretonda, Ràfol de Salem, Sempere, Terrateig i Vallada.  
3. La qualificació dels terrenys als efectes d'incloure'ls a la zona de producció, la realitzarà el Consell Regulador, havent de quedar delimitats als plànols de cadastre vitivinícola.  
4. Cas que el titular del terreny estiga en desacord amb la resolució del Consell, podrà recórrer davant la Conselleria d'Agricultura i Pesca de la Comunitat Valenciana, previ informe dels organismes tècnics que estime necessaris.  
Article cinquè  
1. L'elaboració dels vins protegits es realitzarà exclusivament amb raïm de les varietats que s'especifiquen tot seguit.  
Blanques. Preferents o recomanades: Macabeu, Malvasia, Merseguera, Moscatell d'Alexandria, Pedro Ximénez i Planta Fina de Pedralba.  
- Autoritzades: Planta Nova i Tortosí.  
Negres. Preferents o recomanades: Garnatxa, Monastrell, Tempranillo i Tintorera.  
- Autoritzades: Forcaiat.  
2. El Consell Regulador podrà proposar a la Conselleria d'Agricultura i Pesca de la Comunitat Valenciana, que siguen autoritzades noves varietats que, previs assajos i experiències adients, es comprove que produeixen mosts de qualitat aptes per a l?elaboració de vins protegits per la Denominació d'Origen.  
Article vuitè  
1. La producció màxima admesa per hectàrea serà de vuitanta quintars mètrics per hectàrea de raïm per a les varietats blanques i de setanta quintars mètrics per hectàrea per a les negres. Per raó de les particularitats ecològiques de la subzona «Alt Túria» la producció màxima que s'hi admet serà de 65 quintars mètrics per hectàrea de raïm. Aquests líquids podran ser modificats en determinades campanyes pel Consell Regulador, a iniciativa pròpia o a petició dels viticultors interessats, efectuada abans de la verema, amb les comprovacions i els assessoraments previs que calguen.  
2. El raïm procedent de parcel·les, el rendiment de les quals siga superior al límit autoritzat, no podrà ser utilitzat en l?elaboració de vins protegits per aquesta denominació; havent d'adoptar, el Consell Regulador, les mesures de control necessàries per tal d'assegurar el compliment d'aquest precepte i, si s'escau, autoritzar-ne l?elaboració com a raïm apte per a produir vi de taula.  
Article deu  
1. Les tècniques emprades en la manipulació del raïm, el most i el vi, i el control de la fermentació i del procés de conservació tendiran a obtenir productes de màxima qualitat, mantenint els caràcters tradicionals dels tipus de vins emparats per la Denominació d'Origen.  
2. Per a l?elaboració del vi escumós s'utilitzarà el mètode tradicional.  
Article quinze  
1. Els vins emparats per la Denominació d'Origen «València», amb expressió de la graduació alcohòlica adquirida, són els següents:  
Blancs, mínim 10% del volum.  
Rosats, mínim 10,5% del volum.  
Negres, mínim 10,5% del volum.  
Escumosos, mínim 10,5% del volum.  
De licors i rancis, mínim 15% del volum.  
Aquests vins podran ser secs, semidolços i dolços.  
Cas d'emprar els noms de les subzones, els tipus són:  
 Grau alcohòlic  
Subzones Tipus adquirit màxim   
Alt Túria Blancs secs 10  
Valentino Blancs 10  
 Rosats i negres 11  
 Vins de licor i rancis 15  
Clariano Blancs 10  
 Rosats i negres 11  
Moscatell Vins de Moscatell dolç 10  
 Vins de licor Moscatell 15  
2. La comercialització dels vins sota els noms de les subzones d'«Alt Túria», «Valentino» «Clariano» i «Moscatell» queda limitada exclusivament als vins elaborats amb raïm produït a la corresponent subzona de producció i als cellers allí enclavats. Els vins produïts a partir de raïm de diferents subzones o la mescla de raïms de les dites subzones podran únicament ser comercialitzats sota el nom de «València».  
3. Podran utilitzar-se els noms de les varietats recomanades quan els vins hagen estat elaborats amb una proporció mínima del 85% de raïm de la corresponent varietat, tret del vi de licor Moscatell de València, que ha de ser elaborat únicament amb la varietat Moscatell d'Alexandria.  
4. Els vins hauran de presentar les qualitats organolèptiques, analítiques i enològiques, característiques d'ells, especialment quant a color, aroma i sabor. Els vins que, segons el parer del Consell Regulador, no hagen adquirit aquestes característiques no podran ser emparats per la denominació «València» i seran desqualificats segons es preceptua en l'article 36, podent acollir-se, si reuneixen les condicions adients, al que es preceptua en l'article 2n.  
DiSPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 10 de desembre de 1990.  
El Conseller d?agricultura i Pesca,  
LLUÍS FONT DE MORA i MONTESINOS


Còpia Permalink ELI